Nida Blanca

Si Nida Blanca (Enero 6, 1936 - Nobyembre 7, 2001), Dorothy Jones sa tunay na buhay, ay isang artista Filipino na may dugong Amerikano dahil sa kanyang ama.  Isinilang siya noong 1936 sa Nueva Ecija.  Si Nida ay likas na magaslaw at galawgaw na taliwas sa kanyang karibal sa pelikula noon na si Gloria Romero na isang mahinhin.

Una siyang lumapit sa Sampaguita Pictures subalit masyado pa raw siyang bata para sa mga adultong papel, gayon din ang sinabi sa kanya sa Premiere Productions.  Ang LVN Star na si Delia Razon ang tumulong sa kanya para maging artista ang batang itsura niya ay pinatanda at inalis ang ribbon niya sa ulo na madalas niyang gamitin.  Tubig na Hinugasan ng Quezon Memorial Pictures ang una niyang pelikula.

Tinanggap siya ni Dona Sisang at isinama bilang extra sa mga pelikula ng LVN ni Delia ang Reyna Elena, Amor-Mio at Tia Loleng nina Armando Goyena at Tessie Quintana.  Nabigyan siya ng isang mabigat na papel bilang Koreana sa Korea noong 1952 kung saan nakakuha agad siya ng parangal bilang pinakagaling na suportang babae sa FAMAS.

Hanggang sa nagsunud-sunod na ang kanyang pelikula, nariyang itambal siya kay Carlos Salazar sa Digmaan ng Damdamin, Isinubok rin siya kay Rogelio dela Rosa sa Babaeng Hampaslupa at ang unang pagtatambal nila ni Nestor de Villa ang Dalawang Sundalong Kanin na nasundan ng lampas isang dosenang pelikulang kanilang pinagsamahan.

Taong 2001 ng siya ay pagtulungang patayin sa loob ng kotse na ikinalungkot ng buong industriya pati na ng namayapang katambal niya na si Nestor.

Pelikula
1950 - Tubig na Hinugasan  
1951 - Reyna Elena  
1951 - Amor mio
1952 - Tia Loleng  
1952 - Korea  
1952 - Tenyente Carlos Blanco 
1952 - Digmaan ng Damdamin  
1952 - Babaeng Hampaslupa  
1952 - Dalawang Sundalong Kanin
1952 - Haring Solomon 
1953 - Tumbalik na Daigdig 
1953 - Hijo de Familia 
1953 - Squatter  
1953 - Batanguena  
1953 - Hiyasmin  
1954 - Dalaginding 
1954 - Waray-Waray  
1954 - Tin-Edyer  
1954 - Luneta  
1954 - Galawgaw 
1955 - Darling Ko  
1955 - Saydwok Bendor  
1955 - Ang Ibong Adarna  
1955 - Indian Pana 
1955 - Talusaling
1955 - Ikaw Kasi 
1956 - Handang Matodas  
1956 - Easy ka lang Padre 
1956 - Aling Kutsero 
1956 - Medalyong Perlas  
1956 - Ganyan ka Pala 
1956 - Bahala Na  
1957 - Sebya, Mahal Kita  
1957 - Kalyehera 
1957 - Turista 
1957 - Rosalina  
1957 - Tingnan Natin  
1958 - Tuloy ang Ligaya  
1958 - Casa Grande 
1958 - Wala Kang Paki  
1958 - Limang Dalangin

Kawing Panlabas
 

Mga Pilipinong liping-Amerikano
Mga artista mula sa Pilipinas
Mga taga-Nueva Ecija
Ipinanganak noong 1936
Namatay noong 2001